***Приложение № 12- Проект на договор***

**ДОГОВОР**

Днес …………………… в град Кюстендил, между страните:

**ОбЛАСТНА ДИРЕКЦИЯ “земеделие” - КЮСТЕНДИЛ**, с адрес на управление и регистрация: гр. Кюстендил, ул.“|Демокрация” № 44, представлявана от Йордан Димитров Домозетов - Директор и Снежанка Георгиева – главен счетоводител наричана по-долу за краткост ВЪЗЛОЖИТЕЛ от една страна, **и**

**.....................................................................................**, със седалище и адрес на управление: ..............................................................................................................., представлявано от .................................................................., наричано по - долу ИЗПЪЛНИТЕЛ от друга страна, се сключи настоящия договор за следното:

**І. ПРЕДМЕТ НА ДОГОВОРА**

**Чл.1.(**1)**ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да изпълни поръчка с предмет: **“ Доставка чрез закупуване на гориво за моторни превозни средства собственост на Областна дирекция „Земеделие“ - Кюстендил и Общинските служби по земеделие на територията на Област Кюстендил“**, чрез система за зареждане при условията на безналично плащане с карти, на моторни превозни средства, собственост на Областна дирекция „Земеделие“ – Кюстендил, съгласно изискванията на **ВЪЗЛОЖИТЕЛЯ** и Техническата и Ценова оферта на **ИЗПЪЛНИТЕЛЯ**, които са неразделна част от настоящият договор.

 (2)Доставените горива да отговарят на необходимите стандарти и качество.

(3) **ИЗПЪЛНИТЕЛЯТ** се задължава да изпълни поръчката съгласно Техническата оферта както следва:

(3.1) **ИЗПЪЛНИТЕЛЯТ** продава на **ВЪЗЛОЖИТЕЛЯ** горива в своите бензиностанции на територията на област Кюстендил и в страната, а **ВЪЗЛОЖИТЕЛЯТ** заплаща на договорените цени с процент отстъпка;

(3.2.) **ИЗПЪЛНИТЕЛЯТ** продава на **ВЪЗЛОЖИТЕЛЯ** течни горива чрез **ПОДИЗПЪЛНИТЕЛ** ………………………….в следните обекти……………………..(ако е приложимо).

**II. ВЛИЗАНЕ В СИЛА. СРОК НА ИЗПЪЛНЕНИЕ**

**Чл. 2.** (1) Настоящият договор влиза в сила от датата на подписването му.

 **(**2) Срок на изпълнение на предмета по чл.1 от договора е 12 (дванадесет) месеца, считано от датата на подписването му.

**III. ЦЕНИ И НАЧИН НА ПЛАЩАНЕ**

**Чл. 3.** (1) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** крайна цена за извършените периодични доставки по чл.1 от договора. Крайната цена на ГОРИВАТА се формира, като върху публичните цени на горивата, обявени от ИЗПЪЛНИТЕЛЯ и валидни към момента на зареждането, се прави процент търговска отстъпка от стойността на всяка транзакция, съответстващ на декларирания процент отстъпка от ИЗПЪЛНИТЕЛЯ, посочен в ценовата оферта на **ИЗПЪЛНИТЕЛЯ** - (Приложение № 11) при цялостно и качествено изпълнение на поръчката.

 *Забележка: Фирмата не е регистрирана по ЗДДС /ако е приложимо/. Ако не е приложимо текста се изтрива.*

**(2)** В цената по чл. 3, ал.1 са включени всички разходи (стойността на горивата) и други, необходими за изпълнението на поръчката. Публичните цени на горивата към момента на зареждане, получените количества по видове и отстъпката се отразяват във фактурата.

**(3)** Процентът търговска отстъпка е фиксиран за срока на действие на договора, съгласно Приложение № 11, неразделна част от договора.

**(4)** Цените на горивата в деня на закупуването ще са еднакви във всички търговски обекти по време на изпълнение на договора.

**(5)** Текущата актуализация на цените на горивата се извършва от **ИЗПЪЛНИТЕЛЯ** в съответствие с пазарните условия и/или при промяна на цените на основния производител на горива на територията на страната.

**Чл. 4.** За издаването и обслужването на картите **ВЪЗЛОЖИТЕЛЯТ** не дължи и не заплаща такси на **ИЗПЪЛНИТЕЛЯ**.

**Чл. 5.** За всички извършени транзакции за изтеклия календарен месец **ИЗПЪЛНИТЕЛЯТ** издава на **ВЪЗЛОЖИТЕЛЯ** оригинална данъчна фактура до 5-то число на месеца, следващ отчетния. При фактурирането се начислява дължимият в момента ДДС.

 **Чл. 6** (1)**ВЪЗЛОЖИТЕЛЯТ** заплаща стойността на издадената фактура в лева, в срок до 30 (тридесет) календарни дни от датата на получаването й, като превежда дължимата сума по банкова сметка на **ИЗПЪЛНИТЕЛЯ:**

……............................................................

…………………………………………..

……………………………………………

(2) Фактуриране на доставените количества горива се извършва веднъж месечно, с дата на фактурата от последния работен ден от изтеклия месец. **ВЪЗЛОЖИТЕЛЯТ** получава безплатна информация за всички извършени транзакции, както и електронен вариант на фактурата на посочен от него електронен адрес.

**Чл.7. ВЪЗЛОЖИТЕЛЯТ** не заплаща гаранционен депозит за обезпечаване на картовите лимити.

**IV. СРОКОВЕ НА ДОСТАВКА И ПРОЦЕДУРА ЗА ЗАЯВКА НА ЕЛЕКТРОННИТЕ КАРТИ**

 **Чл. 8.** Доставките по този договор ще се извършват в срок от 12 (дванадесет) месеца, считано от датата на влизане на договора в сила. Срокът по чл. 8 може да бъде продължен до финализиране на процедура по ЗОП и подписване на договор с нов доставчик.

**Чл. 9.(1)** **ВЪЗЛОЖИТЕЛЯТ** предоставя на **ИЗПЪЛНИТЕЛЯ** при подписване на настоящия договор списък на собствените си автомобили с регистрационните им номера, които ще се зареждат на бензиностанциите на **ИЗПЪЛНИТЕЛЯ**.

**(2)** **ИЗПЪЛНИТЕЛЯТ** се задължава да издаде в срок от …………..календарни дати електронни карти на автомобилите по списъка от ал.1.

 **(3)** **ВЪЗЛОЖИТЕЛЯТ** предоставя на **ИЗПЪЛНИТЕЛЯ** писмена заявка за издаване на необходимия брой електронни карти. Картите да бъдат месечно лимитирани съгласно предварително изготвен списък от **ВЪЗЛОЖИТЕЛЯ,** за което **ИЗПЪЛНИТЕЛЯ** следва да следи служебно

**(4) ИЗПЪЛНИТЕЛЯТ** предоставя на **ВЪЗЛОЖИТЕЛЯ** издадените електронни карти по списък, с техния Персонален идентификационен код (ПИН) в запечатани пликове, за което страните подписват приемо-предавателен протокол.

**(5)** **ВЪЗЛОЖИТЕЛЯТ** има право при необходимост да променя списъка на автомобилите. Новопридобитите автомобили се описват в списъка, а продадените или бракувани се отписват от списъка.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 10. ВЪЗЛОЖИТЕЛЯТ** има право:

1.Да получи горива отговарящи на необходимите стандарти и качество съгласно действащата нормативна уредба в Република България;

2.Да проверява изпълнението на дейностите по настоящия договор по всяко време, без да пречи на **ИЗПЪЛНИТЕЛЯ** да извършва коректно и своевременно своите задължения и без да нарушава оперативната му самостоятелност;

3.Да извършва превантивен и текущ контрол по изпълнение на договора чрез определено от него длъжностно лице;

4.Да дава указания на **ИЗПЪЛНИТЕЛЯ** за изпълнение на дейностите по договора.

5.Да променя количествата горива, които са прогнозни съобразно нуждите си и в рамките на бюджета, с който разполага.

**Чл. 11.** **ВЪЗЛОЖИТЕЛЯТ** се задължава:

1. Да заплаща стойността на издадените фактури и разпечатки по уговорената цена съгласно Раздел ІІІ на този договор до 30 (тридесет) календарни дни от датата на получаване на фактурата, като превежда дължимата сума по банкова сметка;

2. Да определи лице за осъществяване на връзка с **ИЗПЪЛНИТЕЛЯ**.

**Чл. 12.** **ИЗПЪЛНИТЕЛЯТ** има право:

1. При пълно, точно и навременно изпълнение на задълженията си да получи уговореното възнаграждение в посочените срокове и при определените в договора условия;

2. Да иска съдействие от **ВЪЗЛОЖИТЕЛЯ** за нормално осъществяване на дейността си при и/или по повод изпълнението на настоящия договор, в това число съдействие пред компетентни органи.

**Чл.13**. **ИЗПЪЛНИТЕЛЯТ** се задължава:

1.Да извърши доставките, предмет на договора с дължимата грижа, ефективност и добросъвестност, съгласно най-добрата професионална практика;

2.Да продава на **ВЪЗЛОЖИТЕЛЯ** горивата, които предлага в своите бензиностанции на територията на страната, в съответствие с условията на настоящия договор;

3.Да осигурява горивата с качество и техническите показатели, отговарящи на изискванията от Наредбата за изискванията за качество на течните горива, условията, реда и начина за техния контрол.

 4. Да предостави на **ВЪЗЛОЖИТЕЛЯ** месечно лимитирани карти за МПС изготвени

не по- късно от 5/пет/ работни дни след възлагане на обществената поръчка.Картите

 следва да бъдат издадени по рег.№ на МПС, снабдени с ПИН, чрез който се

 идентифицира картодържателя. Срока на валидност на картите следва да бъде

 съобразен със срока на договора и да не бъде по-кратък от 12 месеца.

5.Да приема извършването на транзакции от **ВЪЗЛОЖИТЕЛЯ** с карти при условията на настоящия договор;

6.При технически проблем на терминала за електронно плащане да извърши зареждането при представяне на валидна карта и няма право да пренасочва МПС на **ВЪЗЛОЖИТЕЛЯ** към други бензиностанции;

7.Да осигури на **ВЪЗЛОЖИТЕЛЯ** непрекъснатост на зареждане на автомобилите му при екстремални метеорологични условия и природни бедствия;

8.Да зарежда приоритетно автомобилите на **ВЪЗЛОЖИТЕЛЯ** при екстремални метеорологични условия и природни бедствия.

9.Да отстрани всички забележки от страна на **ВЪЗЛОЖИТЕЛЯ** за своя сметка.

**Чл. 14. ИЗПЪЛНИТЕЛЯТ** има право да получи договорената цена при точно и добросъвестно изпълнение на договорените задължения.

**V. КОРЕСПОНДЕНЦИЯ И УВЕДОМЛЕНИЯ МЕЖДУ СТРАНИТЕ**

**Чл. 15.** (1)Адрес за кореспонденция и уведомление на ВЪЗЛОЖИТЕЛЯ е:

**град Кюстендил, ул. “Демокрация ” № 44, ет 9. Тел.-факс 078/550337;**

**(2)**Адресът за кореспонденция и уведомление на ИЗПЪЛНИТЕЛЯ е:

**..................................................................................**

**Чл. 16.** Всички уведомления, направени между страните по договора следва да са в писмена форма. Писмената форма се смята за спазена и когато те са отправени по телекс, факс или друго техническо средство, което изключва възможността за неточно възпроизвеждане на изявлението.

**Чл. 17.** В кореспонденцията и уведомленията задължително се цитира номера на договора. При промяна на данните, посочени по-горе, както и на банковите сметки, всяка от страните е длъжна да уведоми другата в седемдневен срок от настъпване на промяната.

**VI. ОТГОВОРНОСТ**

**Чл. 18.** (1) **ИЗПЪЛНИТЕЛЯТ** отговаря за действията на трети лица, на които е възложил изпълнението на поръчката, като за свои действия.

 (2) При забавяне на плащането по чл.6, ал.1 **ВЪЗЛОЖИТЕЛЯТ** дължи неустойка в размер на 0,02% (нула цяло нула две на сто) за всеки ден забавяне, начислена върху стойността на закъснялото плащане за периода на забавянето, но не повече от 1% (един процент) от стойността на забавеното плащане.

(3) За неизпълнението на други задължения по договора неизправната страна дължи на изправната неустойка в размер на 10% (десет на сто) от цената на договора от момента на констатиране на неизпълнението до преустановяване на неизпълнението.

(4) Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**VII. ПРЕКРАТЯВАНЕ НА ДОГОВОРА**

**Чл. 19.** Договорните отношения се прекратяват:

1.С изтичане на срока на договора;

2. При настъпване на непреодолима сила (форсмажорни обстоятелства) за изпълнение на договора;

3. При неизпълнение в едномесечен срок с едностранно волеизявление от изправната към неизправната страна;

4.При наличие на предвидено от ЗОП или друг нормативен акт основание за прекратяване.

**Чл. 20.** (1) При настъпили обстоятелства на непреодолима сила (извънредно положение, природни бедствия и други подобни) **ИЗПЪЛНИТЕЛЯ** не дължи неустойка и обезщетение за претърпени вреди и пропуснати ползи;

(2) Непреодолима сила по смисъла на този договор е всяко непредвидено и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможни;.

(3) Страната, която не може да изпълни задълженията си поради непреодолима сила, е длъжна в тридневен срок от настъпването и да уведоми другата страна в какво се състои непреодолимата сила и какви са възможните последици от нея. При не уведомяване в срок, съответната страна дължи обезщетение за нанесени вреди в размер на 10%.;

(4) Не е налице непреодолима сила, ако съответното събитие е в следствие на не положена грижа от страна на Възложителя или Изпълнителя, или при полагането на дължимата сила то може да бъде преодоляно.

**Чл. 21.** Настоящия договор се прекратява едностранно от **ВЪЗЛОЖИТЕЛЯ**:

1. В седемдневен срок при настъпване на обективна невъзможност за изпълнение на договора от страна на **ИЗПЪЛНИТЕЛЯ**, която следва да се докаже;

2. Когато **ИЗПЪЛНИТЕЛЯ** не изпълни задължението си поради причина, за която той отговаря. В този случаи **ВЪЗЛОЖИТЕЛЯТ** може да развали договора, като даде на **ИЗПЪЛНИТЕЛЯ** подходящ срок за изпълнение с писмено предупреждение, че след изтичането на срока ще смята договора за прекратен;

3. Без да определи срок, че прекратява договора:

3.1. ако изпълнението е станало невъзможно изцяло или отчасти

3.2. ако поради забава на **ИЗПЪЛНИТЕЛЯ** то е станало безполезно;

4. При невъзможност за изпълнение от страна на **ИЗПЪЛНИТЕЛЯ**. Когато невъзможността е само частична, **ВЪЗЛОЖИТЕЛЯТ** може да иска съответно намаляване на своето задължение или разваляне на договора по съдебен ред, ако няма достатъчен интерес от частичното изпълнение;

5. В тридневен срок при обявяването му в ликвидация или несъстоятелност;

6. При системно неизпълнение на задълженията по настоящия договор.

**Чл. 22.** Прекратяване на договора не се допуска, когато неизпълнената част от задължението е незначителна с оглед интереса на **ВЪЗЛОЖИТЕЛЯ**.

**VIII. КОНФИДЕНЦИАЛНОСТ**

**Чл. 23. ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при или по повод изпълнението на договора.

**Чл. 24. ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

 **Чл. 25. ВЪЗЛОЖИТЕЛЯТ** гарантира конфиденциалност при използването на предоставени от **ИЗПЪЛНИТЕЛЯ** документи и материали по договора, като не ги предоставя на трети лица.

**IX. ЗАКЛЮЧИТЕЛНИ КЛАУЗИ**

**Чл. 26.** Всеки спор относно съществуването и действието на настоящия договор или във връзка с него, или с неговото нарушение, включително споровете и разногласията относно действителността, тълкуването, прекратяването, изпълнението и неизпълнението му, ще се уреждат по взаимно споразумение между страните, а когато това се окаже невъзможно - по съдебен ред.

**Чл. 27.** Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.

**Чл. 28.** За всички въпроси неуредени в договора, се прилагат правилата на Закона за обществените поръчки, и нормите на гражданското и търговското законодателство на Р България.

Настоящият договор се състави в три еднообразни екземпляра, един за ИЗПЪЛНИТЕЛЯ и два за ВЪЗЛОЖИТЕЛЯ.

Неразделна част от настоящия договор са следните приложения:

 1. Приложение №10 - Техническо предложение за изпълнение на поръчката;

 2. Приложение №11 - Ценова оферта на Изпълнителя;

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**ДИРЕКТОР НА ОД ”ЗЕМЕДЕЛИЕ” Длъжност..................................**

**ЙОРДАН ДОМОЗЕТОВ**

 **Име…..................……………..**

**ГЛ. СЧЕТОВОДИТЕЛ**

**Снежанка Георгиева**

Съгласувано с главен юрисконсулт : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Димитър Димитров